EkBass/fiwiki-20250220-pages-articles huggingface dataset:
Mormugao

Mormugao on Intian Goan osavaltiossa sijaitseva noin 95 000 asukkaan satamakaupunki. Kaupungin lähistöllä sijaitsee 1600-luvulla rakennettu Mormugaon linnoitus, joka sai alkunsa Portugalin siirtomaavallan harkitessa Goan pääkaupungiksi Mormugaoa. Suunnitelmista kuitenkin luovuttiin, mikä ajankuluessa johti linnoituksen rapistumiseen. Vuoden 2011 väestönlaskennan mukaan Mormugaon väestöstä 70 prosenttia on hindulaisia. Muslimeita on 15 % ja kristittyjä 13 %. Lukutaitoisia kaupungissa on 90 prosenttia väestöstä. ==Lähteet== == Aiheesta muualla == Luokka:Goan kaupungit
Davide Giovanzana

Davide Giovanzana (s. 1972) on sveitsiläinen teatteriohjaaja ja tutkija. Hän on Teatteri Metamorfoosin perustaja ja opettaa Taideyliopiston Teatterikorkeakoulussa. Giovanzana toimii vuosina 2020–2021 Taideyliopistossa taiteellisen tutkimuksen professorina. Yhdessä David Kozman kanssa hän on perustanut New Theatre Helsinki -teatterin. ==Lähteet== Luokka:Vuonna 1972 syntyneet Luokka:Sveitsiläiset henkilöt Luokka:Elävät henkilöt Luokka:Teatteriohjaajat
Merimaalikranaatti

Merimaalikranaatti on erityisesti rannikko- ja laivatykistön alusmaaleihin kohdistuvaan meriammuntaan suunniteltu kranaattityyppi, joka leikkautuu teräspintoihin pienilläkin iskukulmilla ja räjähtää hidasteisesti vasta muutamia millisekunteja maaliin osumisen jälkeen. Hidasteisen räjähdyksen seurauksena kranaatin sirpale- ja polttovaikutus kohdistuvat enemmän maalin sisätiloihin. == Lähteet == Luokka:Tykistöammukset
Isabelle Faust

Isabelle Faust (s. 1972 Esslingen) on saksalainen viulisti.Isabelle Faust: Biography AllMusic Faustin opettajia olivat Dénes Zsigmondy ja Christoph Poppen. Faust perusti oman jousikvartettinsa 11-vuotiaana. Vuonna 1987 hän voitti Leopold Mozart -kilpailun ja vuonna 1993 Paganini-kilpailun. Jälkimmäisen voiton jälkeen hän suuntasi Ranskaan.Isabelle Faust New York Philharmonic Kilpailumenestyksensä myötä Faust alkoi saada kutsuja esiintymään johtavien orkesterien, kuten Berliinin filharmonikkojen, Bostonin sinfoniaorkesterin, NHK:n sinfoniaorkesterin, Freiburgin barokkiorkesterin ja Euroopan kamariorkesterin kanssa.Isabelle Faust, violin Nordic Artists Management Vuonna 1995 hän teki Yhdysvaltain-debyyttinsä Utahin sinfoniaorkesterin kanssa. Vuonna 1997 Faust julkaisi ensimmäisen levytyksensä. Se koostui Ewa Kupiecin kanssa soitetuista Béla Bartókin viulusonaateista. Levyn myötä Faust sai Gramophone-lehdeltä Vuoden nuoren artistin tunnustuksen. Myöhemmin hän on muun muassa saanut Aleksandr Melnikovin kanssa tekemistään Ludwig van Beethovenin sonaattien levytyksistä Echo Klassik -palkinnon, Gramophonen palkinnon ja Grammy-ehdokkuuden. Faust palkittiin vuonna 2010 Diapason d'Orilla soololevytyksestään Johann Sebastian Bachin partitoista ja sonaateista. Myös Faustin levytys Beethovenin ja Alban Bergin konsertoista toi hänelle useita palkintoja. Faustin ohjelmisto on ulottunut barokkimusiikista uusiin teoksiin. Hän on esiintynyt myös historiallisin soittimin. Säveltäjiä, joiden teoksia Faust on kantaesittänyt, ovat olleet Werner Egk, Jörg Widmann, Thomas Larcher, Michael Jarrell., Ondřej Adámek, Marco Stroppa, Oscar Strasnoy ja Beat Furrer. György Kurtágin Kafka Fragmentsin Faust on tulkinnut sopraano Anna Prohaskan kanssa. Faust on edistänyt aktiivisesti György Ligetin, Morton Feldmanin, Luigi Nonon ja Giacinto Scelsin teosten näkyvyyttä. Hän on myös nostanut esiin vähälle huomiolle jääneitä teoksia, kuten André Jolivetin viulukonserton. Kapellimestareista Faustin yhteistyökumppaneina ovat toimineet muiden muassa John Eliot Gardiner, Philippe Herreweghe, Daniel Harding, Bernard Haitink, Andris Nelsons ja Claudio Abbado. Vuonna 2016 Faustista tuli Mahler- kamariorkesterin taiteellinen kumppani. Faustin esityksissään käyttämä instrumentti on vuoden 1704 Stradivarius-viulu "Sleeping Beauty", jonka hänelle lainasi Baden-Württembergin L-Bank. Vuonna 2004 Faust aloitti opettamisen Berliinin taideyliopistossa. Hänen veljensä on alttoviulisti Boris Faust. == Lähteet == Luokka:Saksalaiset viulistit Luokka:Vuonna 1972 syntyneet Luokka:Elävät henkilöt
Jacky Rosen

Jacklyn Sheryl Rosen (o.s. Spektor, s. 2. elokuuta 1957 Chicago, Illinois, Yhdysvallat) on yhdysvaltalainen demokraattisen puolueen poliitikko, joka on toiminut Nevadan nuorempana senaattorina 3. tammikuuta 2019 lähtien. Hän edusti Nevadan 3. vaalipiiriä Yhdysvaltain edustajainhuoneessa vuosina 2017–2019. Vuoden 2018 senaatinvaaleissa Rosen voitti republikaanipuolueen Dean Hellerin. ==Elämäkerta== Rosen syntyi Chicagossa. Hänen äitinsä oli syntyperältään irlantilainen, saksalainen ja itävaltalainen. Hänen isänsä oli venäjänjuutalaisesta perheestä. Rosen valmistui Minnesotan yliopistolta vuonna 1979. Pian tämän jälkeen hän muutti Las Vegasiin, jossa hän työskenteli Caesars Palace -kasinolla. Rosen perusti konsulttiyrityksen 1980-luvulla. Myöhemmin hän toimi tietokoneohjelmoijana. Rosen asettui ehdolle vuoden 2016 vaaleissa senaatin enemmistöjohtajan Harry Reidin kehotuksesta. == Yksityiselämä == Rosen on nykyään naimisissa radiologi Larry Rosenin kanssa. Pariskunnalla on yksi tytär. Rosen asuu Hendersonin kaupungissa, Nevadassa. == Lähteet == == Aiheesta muualla == * Rosenin viralliset kotisivut Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Amerikansaksalaiset Luokka:Amerikanjuutalaiset Luokka:Amerikanirlantilaiset Luokka:Vuonna 1957 syntyneet Luokka:Elävät henkilöt
Heinolan kansallinen kaupunkipuisto

Heinolan kansallinen kaupunkipuisto on toukokuussa 2002 Heinolaan perustettu kansallinen kaupunkipuisto. Se on Suomen ensimmäisiä kansallisia kaupunkipuistoja. Kaupunkipuiston keskustaosaan lukeutuvat muun muassa Heinolan Perspektiivi, Heinolan seminaari, Harjupuisto sekä Heinolan kirkkokortteli ja vanha hautausmaa. Heinolanharjun aluetta on runsaasti mukana. Jyrängönvirran luoteispuolesta mukaan kuuluu Ruotsalaisen saaristoa ja kaakkoispäästä Konniveden saaristoa. Vuonna 2014 Suomen kansalliset kaupunkipuistot voittivat eurooppalaisen puutarhaperinneverkoston (EGHN) puutarhapalkinnon laaja-alaisten viheralueiden sarjassa. Tässä vaiheessa Suomessa oli jo kuusi kansallista kaupunkipuistoa. Vuoden 2019 lopussa Suomessa oli yhdeksän kansallista kaupunkipuistoa: Forssassa, Hangossa, Heinolassa, Hämeenlinnassa, Kotkassa, Kuopiossa, Porissa, Porvoossa ja Turussa. ==Lähteet== ==Aiheesta muualla== *Isoa Elämää kansallisessa kaupunkipuistossa (web-esite) (esitteemme.fi) *Kartta Heinolan kansallisen kaupunkipuiston aluerajauksesta (pdf) (heinola.fi) Luokka:Heinolan puistot Luokka:Heinolan luonto Luokka:Salpausselkä Geopark
Jashodaben

Jashodaben (s. 1951) on intialainen eläkkeelle jäänyt opettaja, joka on saanut julkisuutta olemalla pääministeri Narendra Modin vaimo. Avioliitto sai alkunsa 13-vuotiaan Modin vanhempien järjestämänä osana heidän kastinsa perinnettä. Avioliitto toteutettiin Modin aikuistuttua hänen kotikaupungissaan Vadnagarissa. Jashodaben oli itse avioliiton solmimisen aikana 17-vuotias. Modi jätti hänet kolmen kuukauden jälkeen avioitumisesta, koska hän osallistui selibaattia ihannoivan hindunationalistisen Rashtriya Swayamsevak Sangh -järjestön toimintaan. Jashodabenin mukaan he eivät ole olleet tekemisissä lähdön jälkeen, mutta hän lähti sovussa, eikä hän ole ajatellut eroamista. Modin veli Sombhai Modi kertoi medialle, että veljensä avioliitto oli pakotettu järjestetty avioliitto jota ei koskaan varsinaisesti pantu täytäntöön. Sombhain mukaan Modi lähti Vivekanandan esimerkin innoittamana vaeltamaan. Kohti Himalajaa vaeltanut Modi harkitsi uskonnollista elämää, joka ei avioituneelle miehelle soveltunut. Narendra Modi on poliitikkona useasti väittänyt olevansa naimaton ja jättänyt Gujaratin osavaltiovaaleissa avioliittonsa ilmoittamatta. Modi tunnusti avioliittonsa vasta vuonna 2014 pyrkiessään maansa pääministeriksi. Sitä ennen kongressipuolue oli kampanjoinut häntä vastaan väittämällä, että hylätty Jashodaben oli Modin hyväksikäytön uhri. Vuonna 2014 Assamin osavaltion kongressipuoluetta edustava pääministeri Tarun Gogoi kritisoi Modia sanomalla, että Jashodaben ansaitsee Intian korkeimman siviilikunniamerkin Bharat Ratnan. Gogoin mukaan Jashodaben on uhrauksen symboli, joka ansaitsee kunnioitusta elämänsä askeettisen (sanyasin) elämän vuoksi. Modin tultua pääministeriksi Jashodaben on saanut ympärilleen henkivartijajoukon, joka seuraa häntä jatkuvasti. Vuonna 2016 Jashodaben esiintyi hyväntekeväisyystapahtumassa, jonka tavoitteena oli vastustaa slummien purkamista monsuunikauden aikana, jotta köyhät eivät päädy kodittomiksi ja altistu sairauksille. ==Lähteet== Luokka:Intialaiset opettajat Luokka:Kuuluisien henkilöiden puolisot Luokka:Vuonna 1951 syntyneet Luokka:Elävät henkilöt
Yhdeksännen sukupolven pelikonsolit

Pelikonsolien yhdeksäs sukupolvi on jatkoa kahdeksannen sukupolven konsoleille. Yhdeksännen sukupolven konsoleista ensimmäinen oli PlayStation 5, joka julkaistiin huhtikuussa 2019 ja tuli markkinoille 10. marraskuuta 2020. Microsoft julkaisi oman Xbox Scarlett -koodinimellä kehitettävän Xbox Series X -konsolin tulevan loppuvuonna 2020, ja myöhemmin myös Xbox Series S -konsolin. Ne tulivat markkinoille 10. marraskuuta 2020. == Vertailu == Nimi PlayStation 5 Xbox Series X Xbox Series S Konsoli Julkaisuhinta Julkaisupäivä Media Oheislaitteet PlayStation VR, langattomat kuulokkeet, kamera, kaukosäädin ja lataustelakka DualSense-ohjaimelle Parhaiten myynyt peli == Muut == Valve Corporation paljasti heinäkuussa 2021 Steam Deckin, joka on kädessä pidettävä pelikonsolin ja henkilökohtaisen tietokoneen yhdistelmä. Deckissä käytetään vastaavaa tekniikkaa kuin Sonyn ja Microsoftin konsoleissa, mutta se toimii kädessäpidettävänä josta johtuen siinä on myös eroja. Steam Deckissä on kuitenkin eroja akun riittävyyden vuoksi kuten käytettävä muistityyppi, vähemmän suoritinytimiä ja vähemmän grafiikkaprosessorin yksiköitä. Tämän myötä myös virrankulutus on merkittävästi pienempi. Deck on myös avoin alusta, jota voi muokata enemmän. Steam Deck julkaistiin 25. helmikuuta 2022. Lisäksi markkinoille ovat tulleet suoratoistoa käyttävät pilvipelipalvelut Google Stadia ja Amazon Luna. == Lähteet == Luokka:Videopelien historia
David Mazouz

David Albert Mazouz (s. 19. helmikuuta 2001) on yhdysvaltalainen näyttelijä. Hänen ensimmäinen vakituinen roolinsa televisiossa oli yhdysvaltalaisessa trillerisarjassa Kosketus, jonka jälkeen hän on esittänyt esimerkiksi nuorta Bruce Wayneä rikossarjassa Gotham. ==Yksityiselämä== Mazouz syntyi sefardijuutalaiseen perheeseen. Hänen vanhempansa ovat ranskalais- ja kreikkalaistaustaiset. ==Filmografia== Vuosi Elokuva / televisiosarja Rooli 2010 Amish Grace Andy Roberts 2010 Mike & Molly Randy 2011 Coming and Going Timmy 2011 Rakkauden anatomia Marshall Rakoff 2011 Criminal Minds Ryan Hall 2011 Konttori Bert California 2012–2013 Kosketus Jacob "Jake" Bohm 2013 Dear Dumb Diary Hudson Rivers 2013 Rikoksista pahin Steve 2014 The Games Maker Ivan Drago 2014 Drop Dead Diva Ryan Hatcher 2014–2019 Gotham Bruce Wayne 2016 The Darkness Michael Taylor 2016 Incarnate Cameron Sparrow 2017 Family Guy Peterin työkaveri (ääni) 2021 The Birthday Cake Gio nuorena == Lähteet == Luokka:Vuonna 2001 syntyneet Luokka:Elävät henkilöt Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Amerikankreikkalaiset Luokka:Amerikanranskalaiset Luokka:Amerikanjuutalaiset
Liehuva liekinvarsi

Liehuva liekinvarsi on Jukka Siikavireen säveltämä ja Erkki Mäkisen sanoittama musiikkikappale. Sen levytti vuonna 1977 näyttelijänä tunnettu Markku Blomqvist, joka osallistui sillä Suomen euroviisukarsintaan 1977. Kappale sijoittui kilpailun kahdeksanneksi eli toiseksi viimeiseksi. Sanoitukseltaan kappale on murhaballadi. Siikavire muisteli vuonna 2008 kappaleen saaneen alkunsa sen ensimmäisestä säkeestä ”tuolla metsässä makaa kuollut mies”, jota kirjoittajat pitivät ”mahdottomana” alkuna kappaleelle. Turun kaupunginteatterin näyttelijä Blomqvist valikoitui esittäjäksi osittain pelottavan ulkonäkönsä vuoksi. Blomqvistin taustayhtye karsinnoissa oli Olli Ahvenlahti (kosketinsoittimet), Heikki Virtanen (basso), Vesa Aaltonen (rummut) ja Seppo Tyni (kitara). Blomqvistin levytys ilmestyi Love Recordsin julkaisemana singlenä, jonka b-puolena on niin ikään Jukka Siikavireen säveltämä ja Erkki Mäkisen sanoittama kappale ”Neidon ryöstö”. Sen oli edellisvuoden euroviisukarsinnassa esittänyt Kirka. Blomqvist laulaa kappaleet teatraalisesti, ja kappaleissa on disko- ja funk-komppi. Love Records julkaisi ”Liehuvan liekinvarren” myös Sininen metsä -nimisellä kokoelmalla vuonna 1978. ”Liehuva liekinvarsi” tuli uudelleen tunnetuksi Timo Turpeisen levyttämänä vuonna 1991, jolloin siihen tehtiin uusi sovitus. Seuraavana vuonna kappaleen levytti punkyhtye Metuja. Vuonna 2004 se nousi Suomen viralliselle singlelistalle rock-yhtye Wärtzilän levytyksenä. Vuonna 2016 Eana-yhtye julkaisi kappaleesta ”folkmaiseksi balladiksi” sovitetun version albumillaan Ilma. ”Liehuvasta liekinvarresta” on tehty myös lukuisia rautalankaversioita. Lisäksi YouTubeen on ladattu erilaisia versioita. == Vastaanotto == Soundi- lehden Mikko Mattlar sanoo ”Liehuvan liekinvarren” yhdistelevän ”toisiinsa niin huonosti sopivia aineksia, että lopputulos on todella kiehtova.” Laulun tarina on Mattlarin mukaan hyytävä, ja yhtä pelottava on karvainen Blomqvist, joka euroviisukarsinnasta taltioidulla videolla seisoo koko esityksen ajan paikoillaan. ”Kuin toisesta maailmasta” on laulajaa vuosikymmeniä nuorempi taustayhtye, joka ”partoineen, suurine silmälaseineen ja samettitakkeineen” heijastelee 1970-luvun muotia. == Lähteet == == Aiheesta muualla== * Markku Blomqvist: Liehuva liekinvarsi. Ylen Elävä arkisto, 11.5.2012. Luokka:Jukka Siikavireen säveltämät kappaleet Luokka:Vuoden 1977 kappaleet
A Day to Rememberin diskografia

A Day to Remember on yhdysvaltalainen post-hardcore-yhtye, joka perustettiin vuonna 2003. ==Albumit== * And Their Name Was Treason (2005) * For Those Who Have Heart (2007) * Homesick (2009) * What Separates Me From You (2010) * Common Courtesy (2013) * Bad Vibrations (2016) * You're Welcome (2021) ==EP:t== * Halos for Heros, Dirt for the Fead (2004) * A Day to Remember (2005) * Attack of the Killer B-Sides (2010) ==DVD:t== * For Those Who Have Heart (2008) * The Homesick (2009) * Common Courtesy (The Series) (2013) ==Singlet== * NJ Legion Iced Tea (2009) * The Downfall of Us All (2009) * Have Faith in Me (2010) * All I Want (2010) * All Sings Point to Lauderdale (2011) * It's Complicated (2011) * Right Back at It Again (2013) * End of Me (2014) * Paranoia (2016) * Bad Vibrations (2016) * Bullfight (2016) * Naivety (2016) * We Got This (2016) * Same About You (2018) * Degenerates (2019) * Resentment (2019) * Mindreader (2020) * Brick Wall (2020) * Everything We Need (2021) ==Promo singlet == * Better Off This Way (2010) * This is the House That Doubt Built (2011) * If it Means a Lot to You (2014) ==Musiikkivideot== * Breathe Hope in Me (2004) * A Second Glance (2006) * The Plot to Bomb the Panhandle (2007) * Monument (live) (2007) * The Danger in Starting a Fire (2008) * Since U Been Gone (2008) * The Downfall of Us All (2009) * Mr. Highway's Thinking About the End (2009) * Right Where You Want Me to Be (2009) * I'm Made of Wax, Larry, What Are You Made Of? (2010) * Have Faith in Me (2010) * All I Want (2011) * All Sings Point to Lauderdale (2011) * 2nd Sucks (2012) * Right Back at It Again (2013) * End of Me (2014) * I'm Already Gone (2014) * City of Ocala (2015) * Paranoia (2016) * Bad Vibrations (2016) * Bullfight (2016) * Naivety (2016) * We Got This (2017) * Resentment (2019) * Mindreader (2020) * Everything We Need (2021) Luokka:Diskografiat
Noblessnerin sukellusvenevarikko

Noblessnerin sukellusvenevarikko eli Noblessnerin sukellusvenetelakka on Virossa Tallinnassa alue, jota kehitetään kulttuuri- ja viihdekeskukseksi. Alueella sijaitsevassa valimorakennuksessa on Keksintötehdas Proto ja sen vieressä eri taidemuotoja esittelevä taidekeskus Kai, jonka taustaorganisaatio on Estonian Contemporary Art Development Center. Põhjala Breweryn kompleksissa on olutpanimo, kauppa, ravintola ja sauna. Alueella on myös asuntoja, lahjakauppoja, gallerioita, ravintoloita ja teknoklubi HALL. Noblessnerin alueella toimi 1900-luvun alussa Venäjän keisarin perustama salainen sukellusvenetelakka, jossa valmistettiin kaksitoista sukellusvenettä. Viron itsenäistyttyä 1918 telakan toiminta päättyi. ==Kuvia== Noblessner kai art center and proto invention factory at krusenstern square - 2019.jpg|Taidekeskus Kai, joka avattiin 20. syyskuuta 2019, ja keksintötehdas Proto, joka avattiin 19. lokakuuta 2019 Noblessner proto invention factory tallinn interior2 - 2019.jpg|Keksintötehdas Proto, 2019 Kai art center noblessner tallinn exterior1 - 2019.jpg|Taidekeskus Kai, 2019 Noblessner 01.jpg|Kai, Proto ja uusia, vuonna 2019 valmistuneita kerrostaloja == Lähteet == Luokka:Tallinna
Dedino (järvi)

Dedino () on järvi Luoteis-Venäjällä Pihkovan alueen Sebežin piirissä. == Maantietoa == Järvi on 1,8 kilometriä pitkä, 0,48 kilometriä leveä ja sen pinta-ala on 54 hehtaaria. Järven itäpuolella sijaitsee järven nimeä kantava taajama Dedino (), jonka peltomaita sijaitsee sekä järven itäpuolella että länsipuolella. Dedinoon tulee maantie Sebežista, josta tie jatkuu Valko- Venäjälle. == Luontoarvoja == Järven rannat on viljelty rantaan asti ja itärannoilla on ihmisasutuksen aiheuttamia vaikutuksia luontoon. Järven kalakanta on kohtalaisen monipuolinen. Siinä elää ainakin hauki, ahven, karppi, suutari, ruutana, pasuri, säyne, made ja mutakala, sekä joitakin Rutilus-suvun kalalajeja. Rapua ei ole tavattu vuoden 1969 jälkeen. == Vesistösuhteita == Dedino sijaitsee Issan valuma-alueella. Issa on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Dedinoon laskee muutama lyhyt pelto-oja, mutta sen laskuoja on Issan latvauoma. Se on alussa pieni oja, mutta se kasvaa metsätaipaleen aikana puroksi. == Huomautuksia == == Lähteet == Luokka:Pihkovan alueen järvet Luokka:Issan valuma-alue Luokka:Sebežin piiri
Megrovo

Megrovo () on järvi Luoteis-Venäjällä Pihkovan alueen Opotškan piirissä. == Maantietoa == Järvi on 2,1 kilometriä pitkä, 1,1 kilometriä leveä ja sen pinta-ala on 1,65 neliökilometriä eli 165 hehtaaria. Se sijaitsee noin 10 kilometriä Opotškan pohjoispuolella siellä olevalla suoalueella, jonka kautta Issajoki virtaa kohti pohjoista. Järvi on suoalueen suurin järvi, jonka luoteispuolella sijaitsee lopetettu turvetuotantoalue. Järven eteläpuolella sijaitsee pieni Priozjornyin asuin- ja tuotantoalue () ja pohjoispuolella pieni Zahnovon kylä (). Järvessä on metsäsaari, jonka pinta-ala on noin 0,5 hehtaaria. == Luontoarvoja == Järvi vaikuttaa ilmakuvan perusteella olevan vesikasvillisuuden valtaama suojärvi, johon olisi valunut ravinteita viereisestä turvetuotantoalueesta. Järvessä elää ainakin seuraavia kalalajeja: hauki, ahven, pasuri, ruutana ja mutakala, sekä joitakin Rutilus-suvun kalalajeja. == Vesistösuhteita == Megrovo sijaitsee Issan valuma-alueella. Issa on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven valuma-alueen koko on lähteestä riippuen joko 16,3 tai 10 neliökilometriä . Järven suo-ojia on johdettu järveen. Järven laskuoja on Megrovka ( ), joka yhtyy muutaman kilometrin päässä pohjoisessa Matjuškinossa () Issajokeen. == Huomautuksia == == Lähteet == Luokka:Pihkovan alueen järvet Luokka:Issan valuma-alue Luokka:Opotškan piiri
Krappikääpä

Krappikääpä (Erastia ochraceolateritia) on vanhoissa metsissä viihtyvä, Suomessa hyvin harvinainen kääpälaji. Se elää maapuissa ja kannoissa, isäntäpuinaan mänty ja kuusi. Punaisen kirjan verkkopalvelu Käävän yksivuotinen ja alustanmyötäinen itiöemä on yleensä melko pienialainen. Krappikäävän kokonaispaksuus on 1-3 mm ja se ohenee reunaa kohti. Tuore itiöemä on pehmeä ja kuivana se kovettuu ja kutistuu, vaikka pillit eivät painu. Reuna on tavallisesti häipyvä, joskus siinä on muutaman millimetrin leveä, vaaleankeltainen reunus, joka muuttuu kuivuessaan ruosteiseksi. Pillipinta on tuoreena purppuraan vivahtavan terrakotan- tai tiilenpunainen ja tummenee kolhiintuessaan, ikääntyessään ja kuivuessaan melkein mustaksi. Pyöreitä pillejä on 4-5 millimetrillä ja paksut väliseinät saavat ne näyttämään ahtailta. Pohjamalto on tiivis, kellanoranssi ja se erottuu varsinkin vanhalla, kuivahtaneella käävällä tummanpunaisista pilleistä, jotka ovat leikkauspinnalla vahakiiltoisia. Vertaa lajeihin: oranssikääpä, joka on paksumpi ja isopillisempi; punakarakääpä, joka kasvaa yleensä ruostekäävän päällä. == Lähteet == == Aiheesta muualla == *Laji.fi: Krappikääpä (Erastia ochraceolateritia) Luokka:Polyporaceae Luokka:Valkolahosienet
Peränkylä

Peränkylä on kylä Eurajoella, entisen Luvian kunnan alueella. Se on vanhana merenlahden kylänä merkittävä rakennettu kulttuuriympäristö. Se perustettiin Luvianlahden rannalle, mutta kylä sai huomattavasti lisää peltomaata, kun lahti kuivatettiin 1900-luvulla. == Sijainti ja maantiede == Peränkylä sijaitsee Eurajoen kunnassa noin neljä kilometriä etelään Luvian kirkonkylästä. Peränkylään kuuluu laaja kyläalue, jonka halkaisee valtatie 8. Kylässä virtaavat Korvenoja ja Mikolanoja, jotka yhdistyvät Pinkjärvestä alkunsa saavaan Harjajuopaan ja laskevat Selkämereen. Peränkylä on määritelty kuuluvaksi Suomen merkittäviin rakennettuihin kulttuuriympäristöihin. Museovirasto pitää sitä ainutlaatuisena merenlahden vanhana kylänä. Vanha- Esko-, Mäki-Esko- ja Uusi-Seppä-nimisten maatilojen muodostavat ainutlaatuiset maamerkit viljelysmaisemaan. Päärakennukset ovat 1800-luvulta ja 1900-luvun alkupuolelta. == Historia == Peränkylä ja viereinen Mikola ovat Luvian korkeimmalla kohdalla, ja ne ovatkin todennäköisesti olleet alueet, joille on tullut ensimmäisenä asutusta. Peränkylän alueella on asuttu tai sitä on käytetty kalastukseen jo 300–400-luvuilla. Peränkylä on varhaisissa kirjallisissa maininnoissa esiintynyt muun muassa nimillä Peräby, Päreby ja Perä. Peränkylä sai vakituisen asutuksen myöhäiskeskiajalla. Kylässä oli kaksi taloa 1560-luvulla. Peränkylän kantatiloja ovat Esko, Seppä ja Sahari. Peränkylän kehitykseen vaikutti merkittävästi Luvianlahden kuivatus, joka toi kylään huomattavasti lisää peltomaata. Lahti kuivatettiin kahdessa vaiheessa 1917–1923 ja 1948–1954. Peränkylän koulu perustettiin vuonna 1896, ja sille vuokrattiin tontti vuonna 1897. Uusi koulu vihittiin käyttöön vuonna 1959. Koulu päätettiin sulkea vuonna 2010. Peränkylän Pinkjärvenojan Sahankoskessa puolestaan toimi Luvian Sähköosakeyhtiö. Se oli perustettu 1918, ja se lakkautettiin vuonna 1945, kun Luvian sähköverkko siirtyi Porin Voimalle. Peränkylässä on toiminut myös paperossitehdas ja kellovalimo. == Lähteet == Luokka:Luvian kylät Luokka:Valtakunnallisesti merkittävät rakennetut kulttuuriympäristöt Suomessa
Traoré Mariam Sissoko

Traoré Mariam Sissoko (myös Cissoko, s. 4. marraskuuta 1944 Sananfara, Kati – 8. lokakuuta 2024 Bamako) oli Malin entisen presidentin Moussa Traorén puoliso. Mariam Sissoko syntyi posti- ja lennätinlaitoksen tarkastajan perheeseen. Hän vietti osan lapsuudestaan isänsä ranskalaisen puolison luona Pariisissa. Mariam kävi peruskoulun Senegalissa, Ranskassa ja Norsunluurannikolla ja suoritti keskikoulun Ranskassa ja Belgiassa. Hän työskenteli sihteerinä Malin suurlähetystössä Tansaniassa, Yhdysvaltojen Malin-lähetystössä ja Malin opetusministeriössä. Mariam Sissoko ja tuleva Kansallisen vapautuksen sotilaskomitean puheenjohtaja ja Malin presidentti, silloinen aliluutnantti Moussa Traoré menivät naimisiin vuonna 1963. Rouva Traorélla oli huomattava vaikutusvalta mieheensä. Hän perusti Malin naisliiton vuonna 1974 ja toimi sen puheenjohtajana vuoteen 1977, jolloin hänestä tuli kunniapuheenjohtaja. Mariam käytti järjestöä miehensä vallan lujittamiseksi, ja hänen sanotaan olleen sotilaskomiteaan kuuluneiden Kissima Doukaran, Tiécoro Bagayokon ja Karim Dembélén syrjäyttämisen taustalla vuonna 1978. Mariam omisti suuren maatilan Baguinédan keinokastelualueella ja hän harjoitti veljiensä ja tuttaviensa kanssa laitonta liiketoimintaa. Mariam pidätettiin vuoden 1991 vallankaappauksen yhteydessä. Hän sai vuonna 1998 miehensä kanssa talousrikoksista kuolemantuomion, joka muutettiin seuraavana vuonna elinkautiseksi vankeusrangaistukseksi. Presidentti Alpha Oumar Konaré armahti Moussa ja Mariam Traorén vuonna 2002. He viettivät suurimman osan 11 vuoden vankaudestaan kotiarestissa ja asuivat sittemmin mukavassa huvilassaan Bamakossa. Mariamin isä oli mandinka ja äiti Wasulun fulbe. Hän oli alun perin kristitty, mutta kääntyi naimisiin mennessään muslimiksi ja teki pyhiinvaelluksen Mekkaan. Hänellä sai viisi lasta. ==Lähteet== Luokka:Malin presidenttien puolisot Luokka:Vuonna 1944 syntyneet Luokka:Vuonna 2024 kuolleet
Šest (joki)

Šest () on Luoteis-Venäjällä Pihkovan alueella virtaava joki, joka on Velikajan sivujoki. == Joen kulku == Šestin alkulähde on Kamenetsin järvi, joka sijaitsee Bežanitsyn ylänkön luoteispuolella Opotškan piirissä. Ylängöllä on paljon muitakin järviä alueella, joka kohoaa yli sata metriä Velikajan alangon yläpuolelle. Aluksi järven laskuoja yhtyy muiden alueen järvien, kuten esimerkiksi Belaja Vodan, Dolgojen ja Ostrovnjan, laskuojien kanssa ja virtaa ensin länteen päin pienen Duhnovon kylän () ohi. Täällä siihen yhtyy lounaasta Duhnovon läpi virtaava toinen ylänköjoki Tšernitška (). Tämän jälkeen Šest kääntyy kaartaen kohti luodetta. Laskeutuessaan alas ylängöltä, siihen yhtyy idästä Kuhinosta alkava kolmas ylänköjoki Gljadnja (). Samalla Šest toimii Novorževin ja Opotškan piirien rajajokena. Alangolla on aikoinaan raivattu laajalti peltomaata, mutta niitä ei enää viljellä kuin satunnaisesti. Šestiin yhtyykin ennen Vakinon kylää () etelästä tuleva Gvozdnja (), joka saa paljon vettä alueen suo- ja pelto-ojista. Šest jatkaa alangolla luoteeseen Puškinskije Goryn piiriin ja kääntyy Gorelikin kylän kohdalla () kohti länttä. Se yhtyy Velikajaan Vyšesin () kohdalla. == Valuma-alue ja sivujoet == Šest sijaitsee Narvanjoen vesistöalueessa Velikajan valuma-alueella. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Velikajan sivujoen Šestin valuma-alue sijaitsee kokonaan Pihkovan alueella, jossa se kerää vedet Puškinskije Goryn-, Novorževin- ja Opotškan piirien alueilta. Valuma-alueen pinta-ala on 450 neliökilometriä. Šestin suurimpia sivujokia on esitelty alla taulukossa. yhtyy Šestan (km suusta) nimi nimi () pituus (km) valuma-alue (km²) lähde 24 Gvozdnja Гвоздня 17 1 41 Gljadnja Глядня 16 1 51 Tšernitška Черничка 13 1 Lähteet: 1 = Joen valuma-alueella on joitakin järviä: Belaja Voda (), Dolgoje () ja Ostrovnja (). == Hallintoalue == Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (). Joen vesistörekisterin numero on 01030000112102000027888 . Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan alueeseen. == Huomautuksia == == Lähteet == Luokka:Pihkovan alueen joet *
Madagaskarinviherkyyhky

Madagaskarinviherkyyhky (Treron australis) on kyyhkyihin kuuluva lintulaji. Lajia tavataan Madagaskarilta ja Komorien saaristosta. ==Koko ja ulkonäkö== Madagaskarinviherkyyhky voi kasvaa 32 cm pitkäksi ja naaras on hieman koirasta pienempi. Sukupuolet muistuttavat toisiaan ulkonäöltään, mutta naaras voi olla koirasta vaaleampi. Madagaskarinviherkyyhky on päästään harmahtavan tai kellertävän vihreä. Selän väri on harmaa. Lajin kainalot ovat violetit, siivet vihreät ja siivenkärjet mustat vaalein raidoin. Linnun vatsa on harmahtavan vihreä ja alaperässä on keltaista. ==Levinneisyys ja elinympäristö== Madagaskarinviherkyyhkyä tavataan koko Madagaskarissa keskiosan ylänköä lukuun ottamatta. Alalaji T. a. griveaudi elää useilla Komorien saarilla. Linnun elinympäristöä ovat useantyyppiset metsät, puistot ja puutarhat. Madagaskarinviherkyyhkyt liikkuvat yleensä pieninä ryhminä. Laji syö hedelmiä, erityisesti viikunoita. Pesimäkausi kestää syyskuulta joulukuulle. ==Lähteet== Luokka:Kyyhkylinnut
Futsal-Nelonen (naiset)

Futsal-Nelonen on naisten futsalin viidenneksi korkein sarjataso Suomessa. Sarjaa pelataan vain Lännen piirissä. == Joukkueet kaudella 2020-2021 == === Länsi === ==== A1 (Turku) ==== https://www.palloliitto.fi/spllansi/naisten- futsal-nelonen?group=1 * Auran Palokunnan Urheilijat * FC Kyrön Palloseura * Kaarinan Palloseura Ladies * Kimito Sportförening R.R., Kemiö * Paimion Haka/Ladies * Peimari United * Piikkiön Palloseura * Raisio Futis * SC Wolves * Someron Voima 2 * Turun Weikot Black * Turun Weikot RED * VG-62, Naantali ==== A2 (Satakunta) ==== https://www.palloliitto.fi/spllansi/naisten-futsal- nelonen?group=2 *FC Jazz Leidit *FC Rauma/äMMät *Harjavallan Pallo *Lauttakylän Luja 2 *Musan Salama Mutsit *Mäntyluodon Kiri-Mimmit *Luvian Veto/Kuve Ladies *NiceFutis == Lähteet == Luokka:Suomen futsalsarjat
Keïta Fatoumata Haïdara

Keïta Fatoumata ”Didi” Haïdara (1933 Bamako, Mali – 26. heinäkuuta 1976 Bamako) oli Malin presidentin Modibo Keïtan toinen vaimo. Fatoumata Haïdara syntyi profeetta Muhammedin jälkeläisiin lukeutuneen marabutin perheeseen. Hän meni naimisiin Modibo Keïtan kanssa vuonna 1952. Avioliiton syynä oli ilmeisesti Keïtan ensimmäisen vaimon Mariam Travélén lapsettomuus. Haïdaralla oli tytär edellisestä avioliitosta, mutta hänkään ei saanut Keïtan kanssa lapsia. Haïdara oli lukutaidoton. Hän vietti hiljaista elämää Koulouban presidentinpalatsissa eikä esiintynyt miehensä rinnalla julkisuudessa. Haïdara kuoli sydänkohtaukseen. Hän oli tehnyt kolmesti pyhiinvaellusmatkan Mekkaan. Presidentti Keïtalla oli myös kolmas vaimo Fatoumata Diallo. ==Lähteet== Luokka:Malin presidenttien puolisot Luokka:Vuonna 1933 syntyneet Luokka:Vuonna 1976 kuolleet
Arroios (Lissabon)

Arroios on portugalilainen freguesia, joka kuuluu pääkaupungin Lissabonin keskusta-alueeseen. Sen pinta-ala on 2,13 km² ja siellä asuu 31 653 asukasta. Asukastiheys on 14 860,6 asukasta neliökilometrillä. Se perustettiin vuoden 2012 Lissabonin hallinnollisen uudelleenjärjestelyn yhteydessä,Lei n.º 56/2012, de 8 de novembro: Reorganização administrativa de Lisboa. Diário da República, 1.ª Série, n.º 216, de 08/11/2012. Acedido a 29/12/2014. joka tuli voimaan vuoden 2013 paikallisvaalien jälkeen. Freguesia muodostui São Jorge de Arroiosin ja Penan entisten freguesioiden yhdistämisestä lähes koko entisen Anjosin freguesian alueeseen, sen pienen osan alueen lisäksi, joka aiemmin kuului entiseen São Josén freguesiaan. == Arroiosin freguesian päämaja ja valtuuskunnat == * Pääkonttori - Largo do Intendente Pina Manique, 40-42 * Polo dos Anjos - Rua Maria da Fonte - Mercado Forno do Tijolo * Polo da Pena - Rua do Saco, 1 * Polo de São Jorge de Arroios - Rua Passos Manuel, 3-A == Kulttuuriperintö == * Portugalin kapein talo, tällä hetkellä raunioina * Neptunuksen suihkulähde Dona Estefânia -aukiolla, sijaitsi aikaisemmin Chile- aukiolla. * Cinema Império * Cruzeiro de Arroios * Rakennus Avenida Almirante Reis, 1 a 1C * Rakennus Avenida Almirante Reis, 2 a 2K (arkkitehti Arnaldo R. Adães Bermudes. Valmor-palkinto.) * Rakennus Avenida Almirante Reis, 74B * Rakennus Praça Duque de Saldanha, 12 * Camõesin lukio, entinen Liceu Camões * Viúva Lamegon keramiikkatehdas * Dona Estefânia -sairaala * Igreja Paroquial de Nossa Senhora dos Anjos ou Igreja dos Anjos * Talo Avenida Fontes Pereira de Melolla, johon kuuluu vanhan puutarhan, asuinrakennuksen ja autotallin alueet, Lissabonin metron nykyinen pääkonttori. * Estefânian palatsi, nykyinen perinteisen kiinalaisen lääketieteen koulu (ESMTC) * Palácio Sotto Mayor, rakennukset ja patio == Kadut == Arroiosin alueella on 223 katua. == Lähteet == == Aiheesta muualla == Luokka:Lissabon
Keïta Fatoumata Diallo

Keïta Fatoumata ”Fanta” Diallo (s. 30. tammikuuta 1943 Bamako) on Malin entisen presidentin Modibo Keïtan kolmas vaimo. Fatoumata Diallo syntyi postivirkailijan perheeseen. Hän kävi alakoulun Bamakossa, mutta ei suorittanut keskikoulua loppuun. Sukulaiset järjestivät Modibo Keïtan ja Diallon avioliiton, koska Keïtalla ei ollut lapsia ensimmäisen vaimonsa Mariam Travélén eikä toisen vaimonsa Fatoumata Haïdaran kanssa. Vuonna 1959 sovittu liitto toteutui vuonna 1962. Diallo asui Koulouban presidentinpalatsin lähellä sijainneessa huvilassa. Hän vietti hiljaista elämää eikä esiintynyt miehensä rinnalla julkisuudessa. Diallo työskenteli vuoden 1968 vallankaappauksen jälkeen Malin valtionarkiston arkistonhoitajana. Hän erosi tehtävästä miehensä kuoleman jälkeen vuonna 1977. Diallo sai Keïtan kanssa kaksi tytärtä, joista toinen teki itsemurhan vuonna 1984. Toinen lapsista on käynyt alakoulun ja asuu äitinsä kanssa. Diallo on kansallisuudeltaan fulbe ja uskonnoltaan muslimi. Hän on tehnyt pyhiinvaellusmatkan Mekkaan. ==Lähteet== Luokka:Malin presidenttien puolisot Luokka:Vuonna 1943 syntyneet Luokka:Elävät henkilöt
Kamenets (Šestin lähdejärvi)

Kamenets () on järvi Luoteis-Venäjällä Pihkovan alueen Opotškan piirissä. == Maantietoa == Kamenets on 0,76 kilometriä pitkä, 0,72 kilometriä leveä ja sen pinta-ala on 30,2 hehtaaria. Järvi sijaitsee Bežanitsyn ylängön luoteispuolella. Se on selkeän muotoinen ja sillä on yksi selvä länteen päin työntyvä lahti. Järven etelärannan tuntumassa on kaksi saarta, joiden yhteispinta-ala on 0,2 hehtaaria. Sitä ympäröi sekametsä, jossa on mukana niittymaita. Rannoilla ei asu kukaan, mutta pari kilometriä luoteeseen päin Kuninojärven rannalla sijaitsee pieni Kuninon kylä (). == Luontoarvoja == Bežanitsyn ylängön maaperä on moreenimaata, joka muotoutui viime jääkauden lopulla. Alue kasvaa sekametsää ja järven rannat ovat autiot. Järvessä elää runsaasti eri kalalajeja: hauki, ahven, pasuri, karppi, pasuri, suutari, ruutana, salakka ja mutakala, sekä joitakin Rutilus-suvun kalalajeja. == Vesistösuhteita == Kamenets sijaitsee Šestin valuma-alueella. Šest on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven valuma-alueen koko on 1,4 neliökilometriä. Järven laskuoja on Šest. == Huomautuksia == == Lähteet == Luokka:Pihkovan alueen järvet Luokka:Šestin valuma-alue Luokka:Opotškan piiri
Culex aculeatus

Culex aculeatus on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Donald Henry Colless vuonna 1965. Lajia tavataan Malesiasta ja Thaimaasta. Sillä ei ole alalajeja. == Lähteet == Luokka:Hyttyset
Joni Ernst

Joni Kay Ernst (o.s. Culver, s. 1. heinäkuuta 1970 Red Oak, Iowa, Yhdysvallat) on yhdysvaltalainen eläköitynyt upseeri ja republikaanisen puolueen poliitikko, joka on toiminut Iowan nuorempana senaattorina tammikuusta 2015 lähtien. Hän oli Iowan osavaltionsenaatin jäsen vuosina 2011–2014. Ernst palveli Iowan kansalliskaartissa vuodesta 1993 vuoteen 2015. Eläköityessään hänen sotilasarvonsa oli everstiluutnantti. Ernst on ensimmäinen iowalainen nainen kongressissa sekä ensimmäinen taisteluihin osallistunut naisveteraani Yhdysvaltain senaatissa. Ernst on vastustanut Barack Obaman hallinnon tekemiä linjauksia, kuten Obamacareksi kutsuttua Yhdysvaltain terveydenhuoltouudistusta sekä Iranin ydinsopimusta. Hän kannattaa aseenkanto- oikeutta ja on saanut National Rifle Associationin tuen. Ernst on aborttioikeuden ja samaa sukupuolta olevien avioliitton vastustaja. == Lähteet == == Aiheesta muualla == * Ernstin viralliset kotisivut Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Yhdysvaltalaiset sotilaat Luokka:Vuonna 1970 syntyneet Luokka:Elävät henkilöt
Culex acutipalus

Culex acutipalus on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Donald Henry Colless vuonna 1965. Sillä ei ole alalajeja. == Lähteet == == Aiheesta muualla == *University of Michigan, Animal Diversity Web (ADW): Culex acutipalus Luokka:Hyttyset
Culex adairi

Culex adairi on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran James Barrie Kirkpatrick vuonna 1926. Sillä ei ole alalajeja. == Lähteet == Luokka:Hyttyset
Kurjenpolvipistiäinen

Kurjenpolvipistiäinen (Ametastegia carpini) on lehtipistiäisten (Tenthredinidae) heimoon kuuluva pistiäislaji. Laji on nimensä mukaisesti kurjenpolvien tuholainen. Ne syövät ne nopeasti lehdettömiksi ja voivat tällä tavalla menehdyttää kurjenpolvien taimia. Aikuisena kurjenpolvipistiäinen on 6–8 millimetrin mittainen ja väritykseltään musta. Sen toukat ovat päältä oliivinvihreitä, vatsasta kellertäviä ja 12 millimetrin mittaisia. == Lähteet == Luokka:Lehtipistiäiset
Neues Rathaus (Hannover)

pienoiskuva|upright=1.4|Ilmakuva Neues Rathaus () on Hannoverissa sijaitseva rakennus, jossa Hannoverin kaupunginhallitus kokoontuu. Linnamainen rakennus on sekoitus erilaisia arkkitehtonisia tyylejä, ja se on rakennettu vilhelmiinisenä aikana vuosina 1901–1913. Rakennus sijaitsee kymmenen hehtaarin suuruisessa Maschparkissa, Hannoverin ydinkeskustan eteläpuolella. Sen pohjoisjulkisivun edessä on Trammplatz-aukio, kun taas rakennuksen eteläpuolella on Maschteich-niminen tekolampi. Luokka:Saksan raatihuoneet Luokka:Hannoverin rakennukset ja rakennelmat
Karanteeni (elokuva)

Karanteeni () on vuonna 2008 ensi-iltansa saanut zombiaiheinen kauhuelokuva. Elokuvan on ohjannut John Erick Dowdle, ja sen pääosia näyttelevät Jennifer Carpenter, Jay Hernandez, Columbus Short, Greg Germann, Steve Harris, Dania Ramirez, Rade Sherbedgia ja Johnathon Schaech. Karanteeni on uusintaversio vuoden 2007 espanjalaisesta elokuvasta REC. == Näyttelijät == == Lähteet == == Aiheesta muualla == * Luokka:Yhdysvaltalaiset kauhuelokuvat Luokka:Vuoden 2008 yhdysvaltalaiset elokuvat Luokka:Zombielokuvat
Cornwallin herttua

Cornwallin herttua () on ollut Englannin ja myöhemmin koko Yhdistyneen kuningaskunnan hallitsijan vanhimman pojan arvonimi vuodesta 1337, jolloin kuningas Edvard III antoi arvonimen pojalleen Edvard Musta prinssille. Arvonimeen kuuluu huomattava maaomaisuus, joka kattaa alueita nykyisen Cornwallin kreivikunnan lisäksi Devonista, Somersetistä ja muualta Englannin lounaisosista. Henrik IV määritteli että arvonimi kuuluu nimenomaan vanhimmalle elossa olevalle pojalle, joka on useimmin myös kruununperijä. Yrjö III ei ollut kruununperijänä Cornwallin herttua, sillä hän oli edeltäjänsä pojanpoika eikä poika. Ellei hallitsijalla ole poikaa, herttuakunta siirtyy kruunun omaisuudeksi kunnes sopiva poika syntyy. ==Arvonimen kantajat== Seuraavilla henkilöillä on ollut arvonimi Cornwallin herttua Cornwallin herttua Vanhempi Vuodesta Vuoteen Edvard, musta prinssi Edvard III 1337 (parlamentti nimitti) 1376 (kuoli) Henrik Monmouthilainen Henrik IV 1399 (parlamentti nimitti) 1413 (kuninkaaksi nimellä Henrik V) Henrik Henrik V 1421 (syntyi) 1422 (kuninkaaksi nimellä Henrik VI) Edvard Westminsteriläinen Henrik VI 1454 (nimitettiin) 1471 (kuoli) Edvard Edvard IV 1471 (nimitettiin) 1483 (kuninkaaksi nimellä Edvard V) Edvard Middlehamilainen Rikhard III 1483 (isän valtaannousu) 1484 (kuoli) Arthur Henrik VII 1486 (syntyi) 1502 (kuoli) Henrik Henrik VII 1502 (veljen kuolema) 1509 (kuninkaaksi nimellä Henrik VIII) Henrik Henrik VIII 1511 (syntyi) 1511 (kuoli) Edward Tudor Henrik VIII 1537 (syntyi) 1547 (kuninkaaksi nimellä Edvard VI) Henrik Jaakko I 1603 (isän valtaannousu) 1612 (kuoli) Kaarle Jaakko I 1612 (veljen kuolema) 1625 (kuninkaaksi nimellä Kaarle I) Charles James Kaarle I 1629 (syntyi) 1629 (kuoli) Kaarle Kaarle I 1630 (syntymä) 1649 (kuninkaaksi nimellä Kaarle II) James Francis Edward Stuart Jaakko II 1688 (syntymä) 1689 (isän viraltapano) Yrjö Augustus Yrjö I 1714 (isän valtaannousu) 1727 (kuninkaaksi nimellä Yrjö II) Fredrik Yrjö II 1727 (isän valtaannousu) 1751 (kuoli) Yrjö Yrjö III 1762 (syntymä) 1820 (kuninkaaksi nimellä Yrjö IV) Albert Edvard Viktoria 1841 (syntymä) 1901 (kuninkaaksi nimellä Edvard VII) Yrjö Edvard VII 1901 (isän valtaannousu) 1910 (kuninkaaksi nimellä Yrjö V) Edvard Yrjö V 1910 (isän valtaannousu) 1936 (kuninkaaksi nimellä Edvard VIII) Charles Elisabet II 1952 (äidin valtaannousu) 2022 (kuninkaaksi nimellä Charles III) William Charles III 2022 (isän valtannousu) == Katso myös == * Walesin prinssi == Lähteet == == Aiheesta muualla == * https://duchyofcornwall.org Luokka:Yhdistyneen kuningaskunnan kuninkaalliset arvonimet Luokka:Cornwallin historia
Ilja Karpenko

Ilja Viktorovitš Karpenko (Карпенко Илья superkarate.ru Viitattu 14.12.2019 , s. 1. toukokuuta 1986 Novokuznetsk, Neuvostoliitto) on venäläinen karateka. Hän saavutti raskaansarjan EM-hopeaa 2012 ja MM-pronssia 2013. Karpenko on myös vuoden 2011 Venäjän raskaansarjan mestari. Hän on voittanut useasti Kyokushin turnauksissa murskauskilpailun ja pitää hallussaan ennätystä 34 rikottua levyä.Результаты тамэшивари 12-го абсолютного Чемпионата мира superkarate.ru 25.11.2019 Viitattu 7.1.2022 ==Kilpaura== 2006 Karpenko voitti Venäjän mestaruuskisoissa pronssia ja saavutti myös hopeaa Baikal Cupissa.IKO Russian Championships kyokushinresults.com Viitattu 14.12.2019 2009 Karpenko saavutti hopeaa Venäjän mestaruuskisoissa hävittyään raskaansarjan loppuottelun Goderzi Kapanadzelle. Karpenko saavutti ensimmäisen Venäjän mestaruutensa 2011. Hän voitti raskaansarjan loppuottelussa Aleksei Medvedevin. Karpenko oli myös mukana World Openissa, jossa hän sijoittui kolmipäiväisessä turnauksessa kahdeksanneksi. 2012 toukokuussa Karpenko eteni Euroopan mestaruuskisoissa loppuotteluun saakka, jossa hän hävisi edellisvuoden mestarille Oleksandr Ieromenkolle. Karpenko sijoittui neljänneksi Venäjän Cupissa 2013 hävittyään pronssiottelun Roman Meshcheryakoville.Russian Cup - IKO kyokushinresults.com Viitattu 14.12.2019 Hän saavutti myös MM--pronssia Tokiossa.5th World Weight Category Karate Championships kyokushinkai.org.uk Viitattu 14.12.2019 Karpenko sijoittui viidenneksi Japanin mestaruuskilpailuissa marraskuussa 2014. Hänet palkittiin turnauksessa parhaasta ottelutekniikasta.46 Чемпионат Японии по киокусинкай. Итоги karate.ru 5.11.2014 Viitattu 7.1.2022 Maaliskuussa 2019 Karpenkon turnaus Venäjä cupissa päättyi välieriin hävittyään raskaassasarjassa Andrei Luzinille.Андрей Лузин - Илья Карпенко. Бой Кубка России 2019 superkarate.ru 19.3.2019 Viitattu 21.12.2022 Karpenko voitti Valko-Venäjän Openin huhtikuussa 2019. Loppuottelussa häntä vastaan otteli Ivan Aksenenko.Илья Карпенко - победитель Belarus Open Cup. Результаты турнира superkarate.ru 8.4.2019 Viitattu 14.12.2019 Syyskuussa Karpenko otteli yksittäisen ottelun Andrei Luzinia vastaan Permissa RSBI Martial Arts Marathon -tapahtumassa. Ottelu käytiin nyrkkeilykehässä kolme kolmen minuutin erää. Hän hävisi kamppailun tuomariäänin.Андрей Лузин и Илья Карпенко провели бой в Перми superkarate.ru 8.9.2019 Viitattu 7.1.2022 Joulukuussa 2022 pidettiin toinen Venäjän cup, joka käytiin avoimessa painoluokassa. Karpenko sijoittui turnauksessa toiseksi murskauskilpailussa, tameshiwarissa.Результаты Кубка России 2022 по киокушинкай в абсолютной категории и тамэшивари rnfkk.ru 18.12.2022 Viitattu 21.12.2022 ==Lähteet== Luokka:Venäläiset karatekat Luokka:Kyokushinin harjoittajat Luokka:Vuonna 1986 syntyneet Luokka:Elävät henkilöt
Kuonokirjoahven

Kuonokirjoahven eli kuonoahven (Altolamprologus compressiceps) on kirjoahventen (Cichlidae) heimoon ja afrikankirjoahventen (Pseudocrenilabrinae) alaheimoon kuuluva makean veden kalalaji. Sitä tavataan kotoperäisenä ja laajasti levinneenä Afrikan Tanganjikajärvessä Burundin, Kongon demokraattisen tasavallan, Sambian ja Tansanian alueella. Kuonokirjoahvenen havaittu maksimipituus on 12,3 senttimetriä. == Lähteet == Luokka:Kirjoahvenet
Colón (Panama)

Colón on kaupunki Panamassa. Se on samannimisen maakunnan pääkaupunki. Se sijaitsee Panaman kanavan suulla Karibianmeren rannikolla. ==Historia== Colón perustettiin soiselle Manzanillon saarelle vuonna 1850 Tyynenmeren satama Panaman kaupungista saapuvan Panaman rautatien päätteeseen. Rautatie rakennettiin Colóniin pengertietä pitkin ja pientä saarta laajennettiin rakennuksia varten. Paikka sai sinne muuttaneilta yhdysvaltalaisilta nimen Aspinwall Panaman rautatien rakennuttamista ajaneen William Henry Aspinwallin mukaan. Paikalliset espanjankieliset asukkaat kutsuivat sitä nimellä Colón Kristoffer Kolumbuksen mukaan. Kun ranskalainen Ferdinand de Lesseps yritti rakentaa Panaman kanavaa 1880-luvulla, paikalle muutti mustia työlläisiä Länsi-Intiasta. Colón kärsi huomattavia tuhoja tulipalossa Kolumbian sisällissodan aikana vuonna 1885. Tulipalon ohella elämää kaupungissa vaikeutti sitä ympäröivä suo ja sen myötä leviävä keltakuume. Yhdysvallat alkoi rakennuttaa Panaman kanavaa vuosien 1903 ja 1914 välillä. Eversti William C. Gorgas oli vastuussa terveysasioista rakennushankkeen aikana ja hän aloitti Colónia ympäröivien soiden kuivatuksen, ja rakennutti kaupunkiin nykyiaikaisen viemärijärjestelmän. Kanavahankkeen rakentamisen aikana kaupunkiin asettui lähes 17 000 uutta msutaa työläistä Länsi-Intitan alueelta. Kaupungin asukasluku nousi noin 3 000 rakennustöiden alussa lukemaan 31 203 vuoteen 1920 mennessä. Kaupunkia ympäröi Yhdysvaltojen hallittsema Panaman kanavavyöhyke, vaikka itse kaupunki ei ollut osa vyöhykettä. Kaupunki kukoisti suuren laman kautta lukuunottamatta uuden kanvan liikenteen myötä. Se kärsi kuitenkin huomattavasti Omar Torrijosin ja Manuel Noriegan diktatuurimaisilla presidenttikausilla, jjollloin huomattva osa kaupungin ylä- ja keskiluokasta muutti muualle. Yhdysvaltojen hyökkästä Panamaan seuraasi vuosina 1989-1990 laaja ryöstelyjen ja mellakoiden aalto. Kun kanavavyöhyke palautettiin Panamalle 1. joulukuuta 1999 Colóniin liitettiin entisen kanavavyöhykkeen Cristóbal, Rainbow City, Margarita ja Coco Solo, sekä Yhdysvaltain armeijan tukikohta Fort Gulick. ==Talous== Colón on vapaasatama vuodesta 1953, ja nykyisin se on maailman suurimpia verovapaita satamia. Köyhyys, rikollisuus, huumekauppa ja huumeiden käyttö ovat muodostaneet huomattavan ongelman Colónissa. ==Väestö== Colónin asukasluku oli vuonna 2010 yhteensä 34 655 ja vuonna 2000 vastaava lukema oli 42 133. Suurin osa asukkaista on aikanaan saapuneiden länsi-intialaisten jälkeläisiä tai mestissejä. == Lähteet == == Aiheesta muualla == Luokka:Panaman kaupungit
Leipyöli

Leipyöli () on kylä Salon kaupungin Perniössä. Kylä sijaitsee Perniön eteläosassa Perniönjoen alajuoksun varrella. Leipyöli sijaitsee Perniönjoen pohjoisrannalla Aitolahden ja Puopyölin välissä. Joen vastarannalla on Kestrikki ja kylän pohjoisosaa hallitsevan drumliinimuodostelman takana on Kyynämäki. Leipyölin kyläalue on pääosin tasaista peltoa. Pohjoisosassa on metsäistä mäkimaata. Kylässä on Leipöylin kantatila Löfböle sekä siitä lohkottu Uuttulan tila. Muuta rakennuskantaa ei ole. Leipyöli on asutettu ennen 1300-lukua. Kylä oli vuoteen 1957 asti kantatila Löfbölen muodostama yksinäistila. Löfböle on toiminut historiansa aikana muun muassa augmenttitilana sekä nimismiehen virkatalona. ==Lähteet== Luokka:Perniön kylät
Omer (Israel)

Omer (hepr. עֹמֶר‎) on kaupunki Israelin Eteläisellä hallintoalueella Beerseban kaupungin vieressä. Sen asukasluku vuonna 2018 oli 7 586\. ==Maantiede== Omer sijaitsee Etelä-Israelissa noin kuusi kilometriä Beerseban kaupungista koilliseen. Kaupunki on nimetty viereisen El Omrin kukkulan mukaan. ==Historia== Omerin perustivat vuonna 1961 paikalle muuttanut joukko Beerseban asukkaita. Osa heistä työllistyi paikallisilla tehtailla ja osa ryhtyi maanviljelijöiksi. Maatalouden merkitys on kuitenkin sittemmin vähentynyt ja paikkakunta on samalla kaupungistunut. Oma kuntansa Omerista tuli vuonna 1974. ==Talous== Omerin vieressä sijaitsee teollisuuspuisto, jossa toimii korkean teknologian alan yrityksiä. Teollisuuspuisto työllistää hyvin korkeasti koulutettuja omerilaisia. Omerin miesten ja naisten ansiot ovatkin olleet Israelin eri paikkakunnista korkeimpia. ==Väestö== Omerin asukasluku oli vuoden 2018 lopussa 7 586. Vuonna 2002 vastaava lukema oli 5 840. ==Lähteet== == Aiheesta muualla == Luokka:Israelin kaupungit
The Power of Love (Huey Lewis and the Newsin kappale)

The Power of Love on rockyhtye Huey Lewis and the Newsin kappale vuodelta 1985. Kappale tuli kuuluisaksi Paluu tulevaisuuteen -elokuvasta. == Lähteet == Luokka:Yhdysvaltalaiset pop rock -kappaleet Luokka:Vuoden 1985 kappaleet Luokka:Billboard Hot 100 -listan ykköset